rejauldu/bengali-wikipedia huggingface dataset:
চৌধুরী আনোয়ার উল হক () আজাদ জম্মু ও কাশ্মীরের (এজেকে) একজন পাকিস্তানি রাজনীতিবিদ। তিনি সর্দার তানভীর ইলিয়াসের পরে ২০২৩ সালের এপ্রিল থেকে আজাদ কাশ্মীরের বর্তমান এবং ১৫তম প্রধানমন্ত্রী।  তিনি পাকিস্তান তেহরিক-ই-ইনসাফ (পিটিআই) এর সদস্য ছিলেন। তবে ২০২৩ সালের সেপ্টেম্বরের ৭ তারিখে তাকে রাজনৈতিক দলদ্রোহীদের সাথে দল থেকে বহিষ্কার করা হয়েছিল।   প্রারম্ভিক জীবন এবং পরিবার  আনোয়ার আজাদ কাশ্মীরের ভিম্বারে জাট সম্প্রদায়ের একটি রাজনৈতিকভাবে সক্রিয় পরিবারে জন্মগ্রহণ করেছিলেন। তার পিতা চৌধুরী সুহবাত আলী ১৯৪৭ সালের পুঞ্চ বিদ্রোহের অংশ ছিলেন যা বর্তমান আজাদ কাশ্মীরকে ডোগরাদের হাত থেকে মুক্ত করেছিল। আবার তার ভাই লেফটেন্যান্ট জেনারেল (আর) চৌধুরী ইকরামুল হক একজন প্রাক্তন প্রতিরক্ষা সচিব (২০১৮-২০২০)।   রাজনৈতিক জীবন  তিনি পাকিস্তান তেহরিক-ই-ইনসাফ (পিটিআই) এর প্রার্থী হিসাবে এলএ-৭ ভিম্বার-৩ থেকে ২০২১ সালের সাধারণ নির্বাচনে আজাদ জম্মু ও কাশ্মীর বিধানসভায় পুনরায় নির্বাচিত হন। তিনি ৩৮,৩০৮ ভোট পেয়েছেন এবং (পিএমএল(এন)) এর প্রার্থী চৌধুরী তারিক ফারুককে পরাজিত করেন।  ২০২১ সালের ৩রা আগস্টে তিনি পিপিপি-র রাজা ফয়সাল মমতাজ রাঠোরকে পরাজিত করে ৩২ ভোট পেয়ে আজাদ জম্মু ও কাশ্মীর বিধানসভার স্পিকার নির্বাচিত হন। তিনি পিএমএল (এন)-এর বিদায়ী স্পিকার শাহ গোলাম কাদিরের স্থলাভিষিক্ত হন।  আনোয়ার পিপলস মুসলিম লীগের প্রার্থী হিসেবে এলএ-৭ ভিম্বার-৩ থেকে ২০০৬ সালের আজাদ কাশ্মীরি সাধারণ নির্বাচনে আজাদ জম্মু ও কাশ্মীর বিধানসভায় নির্বাচিত হন। তিনি চৌধুরী তারিক ফারুককে পরাজিত করেন।  তিনি ২০১১ সালের আজাদ কাশ্মীরি সাধারণ নির্বাচনে এলএ-৭ ভিম্বার-৩ থেকে পাকিস্তান পিপলস পার্টি (পিপিপি) এর প্রার্থী হিসাবে প্রতিদ্বন্দ্বিতা করেছিলেন, কিন্তু ব্যর্থ হন। তিনি ২৬,৫০৯ ভোট পান এবং পাকিস্তান মুসলিম লীগ (N) (পিএমএল(এন)) এর প্রার্থী চৌধুরী তারিক ফারুকের কাছে পরাজিত হন।  তিনি ২০১৬ সালের আজাদ কাশ্মীরি সাধারণ নির্বাচনে এলএ-৭ ভিম্বার-৩ থেকে স্বতন্ত্র প্রার্থী হিসেবে প্রতিদ্বন্দ্বিতা করেছিলেন, কিন্তু পিএমএল(এন) এর প্রার্থী চৌধুরী তারিক ফারুকের কাছে পরাজিত হন। আনোয়ার পেয়েছেন ২৭,৬৭৬ ভোট এবং ফারুক পেয়েছেন ৩০,৩৩৯ ভোট।  ২০১০ সালের ১৬ আগস্টে তিনি আজাদ জম্মু ও কাশ্মীর বিধানসভার স্পিকার নির্বাচিত হন। তিনি অল জম্মু ও কাশ্মীর মুসলিম কনফারেন্সের (এজেকেএমসি) শাহ গোলাম কাদিরের স্থলাভিষিক্ত হয়েছিলেন।  ২০২৩ সালের ২০ এপ্রিলে তিনি ৫২ সদস্যের আজাদ কাশ্মীর বিধানসভায় ৪৮ ভোট পেয়ে আজাদ কাশ্মীরের ১৫ তম প্রধানমন্ত্রী হিসাবে বিনা প্রতিদ্বন্দ্বিতায় নির্বাচিত হন। তিনি আগের প্রধানমন্ত্রী সরদার তানভীর ইলিয়াসের স্থলাভিষিক্ত হন, যিনি আট দিন আগে অযোগ্য হয়েছিলেন।  ২০২৩ সালের ৭ সেপ্টেম্বর ডন রিপোর্ট করেছে যে, পিটিআই-এর কাশ্মীর অধ্যায় ইমরান খানের পছন্দের প্রার্থী সরদার আবদুল কাইয়ুম নিয়াজির বিপক্ষে অবস্থান নেওয়া ভিন্নমতাবলম্বীদের বিরুদ্ধে ক্র্যাকডাউনে আনোয়ারকে বহিষ্কার করেছিল।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:জীবিত ব্যক্তি
রাজু বিস্তা (জন্ম: ৩ জানুয়ারি ১৯৮৬) হলেন একজন ভারতীয় রাজনীতিবিদ এবং সূর্য রোশনি লিমিটেডের ব্যবস্থাপনা পরিচালক। তিনি ভারতীয় জনতা পার্টির সদস্য হিসাবে ২০১৯ সালের ভারতীয় সাধারণ নির্বাচনে পশ্চিমবঙ্গের দার্জিলিং থেকে ভারতের সংসদের নিম্নকক্ষ লোকসভায় নির্বাচিত হন। তিনি বিজেপির একজন জাতীয় মুখপাত্র। ২০২১ সালের ১৪ জুলাই তিনি ভারতীয় জনতা যুব মোর্চার জাতীয় সাধারণ সম্পাদক হিসাবে নিযুক্ত হয়েছেন।   ব্যক্তিগত জীবন  বিস্তা ১৯৮৬ সালের ৩ জানুয়ারি মণিপুরের সেনাপতি জেলার চরহাজারে বিষ্ণু ও প্রবাহ বিস্তার একটি গোর্খা পরিবারে জন্মগ্রহণ করেন। তিনি একজন স্নাতক আর্টস এবং মণিপুর বিশ্ববিদ্যালয়ের অধিভুক্ত প্রেসিডেন্সি কলেজ, মটবুং-এ শিক্ষা লাভ করেন। বিস্তা ৬ অক্টোবর ২০০৬ তারিখে অনিতা বিস্তাকে বিয়ে করেন, যার সাথে তার দুটি কন্যা রয়েছে। তিনি পেশায় একজন ব্যবসায়ী এবং সামাজিক কাজের সাথেও জড়িত।   তথ্যসূত্র    বহিঃসংযোগ      ব্যক্তিগত ওয়েবসাইট  বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মণিপুরের ব্যক্তি বিষয়শ্রেণী:দার্জিলিঙের ব্যক্তি বিষয়শ্রেণী:দার্জিলিঙের রাজনীতিবিদ বিষয়শ্রেণী:ভারতীয় গোর্খা বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:সপ্তদশ লোকসভার সদস্য বিষয়শ্রেণী:অষ্টাদশ লোকসভার সদস্য
দাড়ি হল কারো গাল, থুতনি, এবং ওষ্ঠের নিচের অংশে গজানো চুল। সাধারণত বয়ঃসন্ধিকালের বা বয়সন্ধিকালোত্তীর্ণ পুরুষলোকের গড়ে ২১ বছর বয়স থেকে দাড়ি গজায়। মুখমন্ডলের ওপরের ও নিচের অংশের চুলের মধ্যে পার্থক্য করতে বলা হলে দাড়ি মূলত নিচের অংশের চুলকেই বোঝায়, যার মধ্যে গোঁফ অন্তর্ভুক্ত নয়। দাড়ি সংক্রান্ত অধ্যয়ন পগনোলজি নামে পরিচিত।  ইতিহাসের পাতা থেকে জানা যায় যে, দাড়িবিশিষ্ট পুরুষলোককে জ্ঞান ও প্রজ্ঞার অধিকারী, পৌরুষত্বের অথবা উঁচু সামাজিক মর্যাদার অধিকারী ভাবা হত। আবার মুদ্রার অন্য পিঠে দাড়িযুক্ত পুরুষকে অসংস্কৃত এবং কিম্ভূত চেহারার বলেও বিবেচনা করা হত। দাড়ির এই মর্যাদা ও অমর্যাদা সংস্কৃতি-সাপেক্ষ। তবে পৃথিবীর প্রথম মানুষ থেকে শুরু করে পূর্বের জ্ঞানী-গুনী, ধার্মিক ও বীর পুরুষেরা দাড়ি রাখতেন।   জীববিজ্ঞান  বয়ঃসন্ধিকালে দাড়ি গজায়। এ সময়ে মুখমন্ডলের লোমকূপে ডিহাইড্রোটেস্টোস্টেরন এর উদ্দীপনার কারণে দাড়ি গজায়। চুলের গ্রন্থিগুলো অবস্থানের ওপর নির্ভর করে বিভিন্ন হরমোন দ্বারা প্রভাবিত হয়; ডিহাইড্রোটেস্টোস্টেরন টাক পড়াকেও প্রভাবিত করে। ডিহাইড্রোটেস্টোস্টেরন টেস্টোস্টেরন হতে নিঃসৃত হয়, যার মাত্রা বিভিন্ন ঋতুতে বিভিন্ন হয়: ফলে গ্রীষ্মকালে দাড়ি দ্রুত বাড়ে।   তথ্যসূত্র      পাদটীকা    বহিঃসংযোগ   বিষয়শ্রেণী:মুখমণ্ডলের চুল
আদালতি ভাষাবিজ্ঞান (ইংরেজি Forensic linguistics বা legal linguistics) ভাষা, আইন, অপরাধ ও বিচার সংক্রান্ত ব্যাবহারিক শাস্ত্র। এটি ভাষাবিজ্ঞানের একটি ব্যাবহারিক শাখা।  আদালতি ভাষাবিজ্ঞানের তিনটি প্রধান ব্যাবহারিক এলাকা আছে:  লিখিত আইন বা বিধির ভাষা অনুধাবন  অপরাধ অনুসন্ধান ও বিচার পদ্ধতিতে ভাষার ব্যবহার অনুধাবন  ভাষাগত প্রমাণ  ভাষাবিজ্ঞানী ইয়ান সোয়ার্তিক ১৯৬৮ সালে প্রথমবারের মত আদালতি ভাষাবিজ্ঞান বা forensic linguistics পরিভাষাটি ব্যবহার করেন। John Olsson (2008).. Forensic Linguistics, Second Edition. London: Continuum    তথ্যসূত্র   বিষয়শ্রেণী:ভাষাবিজ্ঞান বিষয়শ্রেণী:ফলিত ভাষাবিজ্ঞান বিষয়শ্রেণী:আদালতি জ্ঞানের শাখা বিষয়শ্রেণী:ভাষাবিজ্ঞানের শাখা
মশিউর রহমান নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:   মশিউর রহমান, বাংলাদেশের সাবেক প্রধানমন্ত্রী  মশিউর রহমান (অধ্যাপক), জাতীয় বিশ্ববিদ্যালয়ের উপাচার্য  মশিউর রহমান (সচিব), ব্রাহ্মণবাড়িয়ায় জন্মগ্রহণকারী বাংলাদেশের সচিব  মশিউর রহমান (রাজনীতিবিদ), যশোরের রাজনীতিবিদ ও “স্বাধীনতা ও মুক্তিযুদ্ধে স্বাধীনতা পুরস্কার” প্রাপ্ত ব্যক্তি  মশিউর রহমান জুয়েল, বাংলাদেশ সেনাবাহিনীর একজন সাবেক লেফটেন্যান্ট জেনারেল  আরও দেখুন  মসিউর রহমান (দ্ব্যর্থতা নিরসন)
তামিলনাড়ু ক্রিকেট দল ভারতের তামিলনাড়ু রাজ্যের প্রতিনিধিত্ব করে তামিলনাড়ু ক্রিকেট অ্যাসোসিয়েশন দ্বারা পরিচালিত একটি ঘরোয়া ক্রিকেট দল। এটি সাদা বলের ঘরোয়া সার্কিটের অন্যতম প্রভাবশালী দল। দলটি রঞ্জি ট্রফিতে খেলে, ভারতের ঘরোয়া প্রথম-শ্রেণীর ক্রিকেট টুর্নামেন্টের সর্বোচ্চ স্তর এবং লিস্ট এ টুর্নামেন্ট বিজয় হাজারে ট্রফি এবং সৈয়দ মুশতাক আলী ট্রফিতে। তারা দুবার রঞ্জি ট্রফি জিতেছে এবং নয়বার রানার্স-আপ হয়েছে। তারা এমন দল যারা বিজয় হাজারে ট্রফি এবং সৈয়দ মুশতাক আলী ট্রফি প্রায়শই জিতেছে। তারাই প্রথম দল যারা সৈয়দ মুশতাক আলী ট্রফি জিতেছিল। মাদ্রাজ রাজ্যের নাম পরিবর্তন করে তামিলনাড়ু করার আগে ১৯৭০-৭১ মৌসুম পর্যন্ত দলটি মাদ্রাজ নামে পরিচিত ছিল। তামিলনাড়ুই একমাত্র দল যারা ভারতে পাঁচটি ভিন্ন ভিন্ন ভারতীয় ঘরোয়া ট্রফি (রঞ্জি ট্রফি, ইরানি ট্রফি, সৈয়দ মুশতাক আলী ট্রফি, বিজয় হাজারে ট্রফি এবং দেওধর ট্রফি) জিতেছেন।   স্বাগতিক মাঠ  দলটি এম এ চিদাম্বরম স্টেডিয়ামে অবস্থিত, বিসিসিআইয়ের প্রাক্তন সভাপতি এম এ চিদাম্বরমের নামে নামকরণ করা হয়েছে। ১৯১৬ সালে প্রতিষ্ঠিত, এটির ধারণক্ষমতা ৩৮,০০০ এবং ১৯৯৬ সালে ফ্লাডলাইট প্রতিষ্থাপন করা হয়েছিল।   সাফল্য   রঞ্জি ট্রফি  বিজয়ী (২): ১৯৫৪-৫৫, ১৯৮৭-৮৮  রানার্স-আপ (১০): ১৯৩৫–৩৬, ১৯৪০–৪১, ১৯৬৭–৬৮, ১৯৭২–৭৩, ১৯৯১–৯২, ১৯৯৫–৯৬, ২০০২–০৩, ২০০৩–০৪, ২০১১–১২  ইরানি কাপ  বিজয়ী: ১৯৮৮-৮৯  বিজয় হাজারে ট্রফি  বিজয়ী (৫): ২০০২-০৩, ২০০৪-০৫, ২০০৮-০৯, ২০০৯-১০, ২০১৬-১৭  রানার্স-আপ (২): ২০১৯-২০, ২০২১-২২  দেওধর ট্রফি  বিজয়ী: ২০১৬-১৭  সৈয়দ মুশতাক আলী ট্রফি  বিজয়ী (৩): ২০০৬-০৭, ২০২০-২১, ২০২১-২২   রানার্স-আপ: ২০১৯-২০   টীকা   তথ্যসূত্র   বহিঃসংযোগ   তামিলনাড়ু ক্রিকেট দল - ক্রিকইনফো  বিষয়শ্রেণী:তামিলনাড়ুতে ক্রীড়া বিষয়শ্রেণী:ক্রিকেট দল বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:১৮৬৪-এ ভারতে প্রতিষ্ঠিত
ওয়ানাদোংরি () ভারতের মহারাষ্ট্র রাজ্যের নাগপুর জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ওয়ানাদোংরি শহরের জনসংখ্যা হল ১৭,১৫০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে ওয়ানাদোংরি এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
টাইম টু ড্যান্স একটি আসন্ন ভারতীয় চলচ্চিত্র, যা পরিচালনা করেছেন স্ট্যানলি ডি কস্তা, প্রযোজনা করেছেন ভূষণ কুমার, কৃষাণ কুমার এবং এতে অভিনয় করেছেন সুরাজ পাঞ্চোলি ও ইসাবেল কাইফ।"‘Time To Dance’: Katrina Kaif's sister Isabelle Kaif, Sooraj Pancholi's film to go on floors in London"  অভিনয়ে সুরাজ পাঞ্চোলি ইসাবেল কাইফ অনুপম খের রাজপাল যাদব  নির্মাণ চলচ্চিত্রটি নির্মাণের পূর্ব প্রস্তুতি ২০১৮ সালের মার্চে সম্পন্ন হয়। চলচ্চিত্রটির মুখ্য চিত্রায়ণ লন্ডনে ঐ বছরের জুন মাসেই সম্পন্ন হয়।  তথ্যসূত্র  বিষয়শ্রেণী:হিন্দি ভাষার চলচ্চিত্র বিষয়শ্রেণী:২০১৯-এর চলচ্চিত্র বিষয়শ্রেণী:২০২১-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় নৃত্য চলচ্চিত্র
অলিউল হক রুমি (২৪ অক্টোবর ১৯৬৪ – ২২ এপ্রিল ২০২৪) ছিলেন একজন বাংলাদেশী মঞ্চ ও টেলিভিশন অভিনেতা। তিনি তিন দশকেরও বেশি সময় অভিনয় জগতে কাজ করেছেন। তিনি বেশ কয়েকটি চলচ্চিত্রেও অভিনয় করেছেন।   কর্মজীবন  ১৯৮৮ সালে ‘এখনও ক্রীতদাস’ নাটকের মধ্যদিয়ে তার অভিনয় জীবন শুরু হয়েছিল। একই বছর ‘কোন কাননের ফুল’ নাটক দিয়ে ছোট পর্দায় অভিষেক হয়। ২০০৯ সালের দরিয়াপাড়ের দৌলতি চলচ্চিত্রে অভিনয়ের মধ্যদিয়ে বড় পর্দায় অভিষেক হয়। তার উল্লেখযোগ্য কয়েকটি নাটক হচ্ছে— সাজেশন সেলিম, বোকাসোকা তিনজন, মেকাপ ম্যান, ঢাকা টু বরিশাল, ঢাকা মেট্রো লাভ, বাপ বেটা দৌড়ের উপর, আমেরিকান সাহেব, জার্নি বাই বাস, বাকির নাম ফাঁকি, রতনে রতন চিনে, চৈতা পাগল, জীবনের অলিগলি, যমজ (ধারাবাহিক) ও মেঘে ঢাকা শহর।  অভিনয়ের পাশাপাশি বাংলাদেশের একটি জাতীয় পত্রিকা দৈনিক ইত্তেফাক -এ কাজ করেছেন।   ব্যক্তিজীবন  অলিউল হক রুমির বাবা বীর মুক্তিযোদ্ধা আজিজুল হক ও মা হামিদা হক। তিন ভাই ও তিন বোনের মধ্যে তিনি সবার ছোট।   মৃত্যু  তিনি কোলন ক্যানসারে  আক্রান্ত হওয়া অবস্থায় ২০২৪ সালের ২২ এপ্রিল ঢাকার একটি বেসরকারি হাসপাতালে চিকিৎসাধীন অবস্থায় শেষ নিঃশ্বাস ত্যাগ করেন।   তথ্যসূত্র    বহিঃসংযোগ      বিষয়শ্রেণী:২০২৪-এ মৃত্যু বিষয়শ্রেণী:২০শ শতাব্দীর বাংলাদেশী অভিনেতা বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী টেলিভিশন অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশে ক্যান্সারে মৃত্যু বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:বামনা উপজেলার ব্যক্তি বিষয়শ্রেণী:বরিশাল বিভাগের অভিনেতা
জিম্বাবুয়ে ক্রিকেট দল দুইটি টুয়েন্টি২০ আন্তর্জাতিক এবং পাঁচটি একদিনের আন্তর্জাতিক খেলার জন্য আফগানিস্তানের বিরুদ্ধে সংযুক্ত আরব আমিরাত সফর করে, যা ফেব্রুয়ারি ২০১৮-এ অনুষ্ঠিত হয়। দলীয় সদস্য টি২০আইওডিআই আসগর আফগান (অধিঃ)  আফতাব আলম  শরফুদ্দিন আশরাফ  ওসমান গণি  হামিদ হাসান  রশীদ খান  মোহাম্মাদ নবী  গুলবাদিন নায়েব  করিম সাদিক  শফিউল্লাহ  মোহাম্মাদ শেহজাদ (উইঃ)  সামিউল্লাহ শেনওয়ারি  মুজিব উর রহমান  নাজিবুল্লাহ জাদরান  শাপুর জাদরান গ্রেইম ক্রিমার (অধিঃ)  রায়ান বার্ল  টেন্ডাই চাতারা  টেন্ডাই চিসোরো  ক্রেগ আরভিন  কাইল জার্ভিস  হ্যামিল্টন মাসাকাদজা  সলোমন মিরে  পিটার মুর  ব্লেসিং মুজারাবানি  সিকান্দার রাজা  ব্রেন্ডন টেলর (উইঃ)  ব্রায়ান ভিটোরি  ম্যালকম ওয়ালার আসগর আফগান (অধিঃ)  জাভেদ আহমেদী  শরফুদ্দিন আশরাফ  ইহসানুল্লাহ  নাসির জামাল  রশীদ খান  মোহাম্মাদ নবী  গুলবাদিন নায়েব  রহমত শাহ  মোহাম্মাদ শেহজাদ (উইঃ)  সামিউল্লাহ শেনওয়ারি  দৌলত জাদরান  মুজিব উর রহমান  নাজিবুল্লাহ জাদরান  শাপুর জাদরান গ্রেইম ক্রিমার (অধিঃ)  রায়ান বার্ল  টেন্ডাই চাতারা  টেন্ডাই চিসোরো  ক্রেগ আরভিন  কাইল জার্ভিস  হ্যামিল্টন মাসাকাদজা  সলোমন মিরে  পিটার মুর  তারিসাই মুসাকান্দা  ব্লেসিং মুজারাবানি  সিকান্দার রাজা  ব্রেন্ডন টেলর (উইঃ)  ব্রায়ান ভিটোরি  ম্যালকম ওয়ালার  টি২০আই সিরিজ ১ম টি২০আই  ২য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  তথ্যসূত্র  বহিঃসংযোগ  বিষয়শ্রেণী:২০১৮-এ আফগান ক্রিকেট বিষয়শ্রেণী:২০১৮-এ জিম্বাবুয়ের ক্রিকেট বিষয়শ্রেণী:২০১৭–১৮ আন্তর্জাতিক ক্রিকেট প্রতিযোগিতা বিষয়শ্রেণী:আফগানিস্তান ক্রিকেট দলের সংযুক্ত আরব আমিরাত সফর বিষয়শ্রেণী:জিম্বাবুয়ে ক্রিকেট দলের সংযুক্ত আরব আমিরাত সফর
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১৬:৫২, ২৭ জুন ২০১৯ (ইউটিসি) রুহান রুহান   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (বই) অনুসারে কোন মানদণ্ডেই উত্তীর্ণ নয়। স্বাধীন নির্ভরযোগ্য তথ্যসূত্রের অভাব ও বইটির স্বাধীন গুরুত্বপূর্ণ পর্যালোচনাও কোথাও প্রকাশ হয়নি। ~ যুদ্ধমন্ত্রী আলাপ ১৮:২৩, ২০ জুন ২০১৯ (ইউটিসি)  অপসারণে একমত।-IqbalHossain (আলাপ) ০৩:০২, ২৪ জুন ২০১৯ (ইউটিসি)   অপসারণে  — সাফি ০৩:৪১, ২৬ জুন ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
দুলালপুর ইউনিয়ন বাংলাদেশের ঢাকা বিভাগের নরসিংদী জেলার শিবপুর উপজেলার অন্তর্গত একটি ইউনিয়ন।   অবস্থান ও সীমানা    ইতিহাস  ইতিহাস: দুলালপুর ইউনিয়ন নরসিংদী জেলার শিবপুর উপজেলার অন্তর্গত একটি ঐতিহ্যবাহী এলাকা। এই ইউনিয়নটি তার সমৃদ্ধ সাংস্কৃতিক ঐতিহ্য এবং প্রাকৃতিক সৌন্দর্যের জন্য পরিচিত। তবে, এই এলাকার সুনির্দিষ্ট ইতিহাস সম্পর্কে বিস্তারিত তথ্য সীমিত। স্থানীয় প্রবীণদের সঙ্গে আলোচনা বা স্থানীয় গ্রন্থাগারে অনুসন্ধানের মাধ্যমে আপনি আরও বিস্তারিত জানতে পারেন।  দর্শনীয় স্থান: দুলালপুর ইউনিয়ন এবং এর আশেপাশে কয়েকটি উল্লেখযোগ্য দর্শনীয় স্থান রয়েছে:  চিনাদী বিল: শিবপুর উপজেলার মানিকদী, শিমুলিয়া, দুলালপুর, ভিটি চিনাদী ও দরগারবন্দ গ্রামে অবস্থিত এই বিলটি প্রাকৃতিক সৌন্দর্যের জন্য পরিচিত। শিবপুর বাসস্ট্যান্ড থেকে সিএনজি যোগে চিনাদী বিল পৌঁছানো যায়।  HTTPS://SHIBPUR.NARSINGDI.GOV.BD  লাখপুর জমিদারবাড়ী: দুলালপুর ইউনিয়নের লাখপুর গ্রামে অবস্থিত এই জমিদারবাড়ীটি ঐতিহাসিক স্থাপত্যের নিদর্শন। শিবপুর বাস স্টেশন থেকে সিএনজি বা অটোরিকশা যোগে লাখপুর জমিদারবাড়ী পৌঁছানো যায়।   প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :১০০%  শিক্ষা প্রতিষ্ঠান    দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +চেয়ারম্যানগণের তালিকাক্রমিকনামমেয়াদ০১০২০৩   আরও দেখুন    তথ্যসূত্র   বিষয়শ্রেণী:শিবপুর উপজেলার ইউনিয়ন
গালিভার্স ট্রাভেলস ২০১০ সালের মার্কিন কাল্পনিক অ্যাডভেঞ্চার চলচ্চিত্র, যেটি পরিচালনা করেন রব লেটারম্যান এবং প্রযোজনা করেন জন ডেভিস ও গ্রেগরি গুডম্যান। চলচ্চিত্রটি রচনা করেন জু স্টিলম্যান ও নিকোলাস স্টোলার। এটি ১৮শ শতকে জনাথন সুইফটের লেখা উপন্যাস গালিভার্স ট্রাভেলস এর অংশ। চলচ্চিত্রের শ্রেষ্ঠাংশে অভিনয় করেন জ্যাক ব্ল্যাক, জেসন সিজেল প্রমুখ। "Gulliver’s Travels DVD and Blu-Ray Release Date – Latest Blu-Ray Release Dates"  MovieCynics , March 14, 2011 Section: end of first paragraph. Retrieved May 27, 2011.Gulliver's Travels  VideoETA, "Section: On Video/DVD". Retrieved May 27, 2011.  অভিনয়ে   জ্যাক ব্ল্যাক - ল্যামুয়েল গালিভার চরিত্রে,  জেসন সিজেল - হোরাশিও চরিত্রে  এমিলি ব্লান্ট - প্রিসেন্স ম্যারি চরিত্র (কিং থিওডোরের কন্যা)  বিলি কনোলি - কিং থিওডোর চরিত্র (লিলিপুটের রাজা এবং শাসক)  ক্যাথরিন টেট - রাণী ইসাবেলা চরিত্রে (লিলিপুটের রাণী)।  ক্রিস ও'ডুড - জেনারেল এডওয়ার্ড এডয়ার্ডিয়ান চরিত্র (লিলিপুটের আর্মির কমান্ডার)  জেমস কর্ডেন - জিংকস চরিত্র (রাজা থিওডোরের সেক্রেটারি)  অ্যামান্ডা পিট - ডারসি সিলভারম্যান  টি জে মিলার - ডান চরিত্র।  সঙ্গীত   "রক এন্ড রোল অল নিটে" – বাই কিস ব্যান্ড   "লিসেন টু ম্যাম্যা" – বাই ওয়াকারম্যান  "রোজেস থিম" – লেখা জেমস হর্নার   "দ্য ইম্পেরিয়াল মার্চ" –জন উইলিয়ামসের লেখা।  "সুইট চাইল্ড ও'মাইন– বাই গান'স এন রোজেস   "কিস" – বাই টেইলর গার্বিস  বক্স অফিস চলচ্চিত্রটি প্রেক্ষাগৃহে মুক্তি পায় ২৫ ডিসেম্বর ২০১০। এবং ডিভিডি ও ব্লু রে ডিস্কে মুক্তি পায় ১৯ শে এপ্রিল ২০১১। 'গালিভার্স ট্রাভেলস' চলচ্চিত্রটি $১১২ মিলিয়ন বাজেটের বিপরীতে যুক্তরাষ্ট্র ও কানাডায় $৪২.৮ মিলিয়ন এবং সারাবিশ্বে $২৩৭.৪ মিলিয়ন আয় করে।  আরও দেখুন  গালিভার্স ট্রাভেলস  তথ্যসূত্র  বহিঃসংযোগ               Some of the real dolls' house items used in the film  বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর ত্রিমাত্রিক চলচ্চিত্র বিষয়শ্রেণী:২০১০-এর দশকের রোমাঞ্চকর চলচ্চিত্র বিষয়শ্রেণী:২০১০-এর দশকের হাস্যরসাত্মক চলচ্চিত্র বিষয়শ্রেণী:আইরিশ উপন্যাস অবলম্বনে চলচ্চিত্র বিষয়শ্রেণী:ইংল্যান্ডে ধারণকৃত চলচ্চিত্র বিষয়শ্রেণী:টুয়েন্টিয়েথ সেঞ্চুরি ফক্সের চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন কাল্পনিক হাস্যরসাত্মক চলচ্চিত্র বিষয়শ্রেণী:মার্কিন রোমাঞ্চকর হাস্যরসাত্মক চলচ্চিত্র বিষয়শ্রেণী:অক্সফোর্ডশায়ারে ধারণকৃত চলচ্চিত্র বিষয়শ্রেণী:ডেভিস এন্টারটেইনমেন্টের চলচ্চিত্র বিষয়শ্রেণী:পাইনউড স্টুডিওজে ধারণকৃত চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:ইংরেজি ভাষার রোমাঞ্চকর হাস্যরসাত্মক চলচ্চিত্র
আল্লাহুম্মা () হচ্ছে আল্লাহর একটি সম্ভোধন ও একেশ্বরের আরবি ও ইসলামি নাম। এটি "ও আল্লাহ" হিসাবে অনূদিত হয় এবং এটিকে "হে আল্লাহ" এর সমতুল্য হিসেবে দেখা হয়। কিছু ব্যাকরণবিদ (যেমন- সিবাওয়েহ) যুক্তি দেখান যে এটি يا الله أمّنا بخير (ইয়া আলাহুম্মানা বি-খায়ের)ʿImād Zakī al-Bārūdī, ʾAsmāʾ allāh al-ḥusnā: dirāsa taṭbīqīya wa naẓarīya. Cairo (1999): al-Maktaba at-tawfiqiya. (page 106)(Arabic) (এর অর্থ হচ্ছে- হে আল্লাহ, আমাদেরকে কল্যাণের পথে পরিচালিত করুন)। অন্যরা কোন ব্যাখ্যা ছাড়াই যুক্তি দেখিয়েছেন যে, অন্তে যুক্ত প্রত্যয় مَّ (-mma), ইয়া (ও) এর স্থান দখল করে।Sibawayh et al islamweb.net (in Arabic) মুসলিম পণ্ডিত ইবনে আশুর তাঁর সূরা আল ইমরানের ব্যাখ্যায় পরামর্শ দিয়েছেন যে, আলাহুম্মা শব্দটি হিব্রু বা কাহতানি উৎপত্তি থেকে এসেছে।tafsīr of ibn ʿĀshūr quran.ksu.edu.sa (in Arabic) পণ্ডিতেরা ধারণা করেছেন যে, এই শব্দটি হিব্রু বাইবেলে ব্যবহৃত ঐশ্বরিক নাম এলোহিম থেকে উদ্ভূত।  আরও দেখুন   ইসলামি পরিভাষাকোষ  তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:আল্লাহ বিষয়শ্রেণী:আরবি ব্যাকরণ বিষয়শ্রেণী:আরবি শব্দ ও বাক্যাংশ
জয়ন্ত মল্লবরুয়া আসাম রাজ্যের একজন ভারতীয় রাজনীতিবিদ। তিনি ২০১১ থেকে ২০১৬ এবং ২০২১ সাল পর্যন্ত আসাম বিধানসভার দুই মেয়াদী সদস্য ছিলেন। তিনি মুখ্যমন্ত্রী ডঃ হিমন্ত বিশ্ব শর্মার নেতৃত্বে আসাম সরকারের ক্যাবিনেট মন্ত্রী নিযুক্ত হয়েছেন।  মাল্লবরুয়া বর্তমানে জনস্বাস্থ্য প্রকৌশল, দক্ষতা, কর্মসংস্থান এবং উদ্যোক্তা এবং পর্যটনের পোর্টফোলিও ধারণ করেছেন। এর আগে তিনি আসামের মুখ্যমন্ত্রীর রাজনৈতিক সচিব ছিলেন। ২০১৭ সালে তিনি আসাম পর্যটন উন্নয়ন কর্পোরেশনের চেয়ারম্যান নিযুক্ত হন। ATDC-এর চেয়ারম্যান থাকাকালীন তিনি আসামে ফিল্মফেয়ার অ্যাওয়ার্ড শো আয়োজন করে মনোযোগ আকর্ষণ করেছিলেন, ৬৫ বছরের ইতিহাসে প্রথমবার মুম্বাইয়ের বাইরে শোটি অনুষ্ঠিত হয়েছিল।   নির্বাচনী এলাকা  বড়ুয়া নলবাড়ি (বিধানসভা কেন্দ্র) প্রতিনিধিত্ব করেছেন। বরুয়া ভারতীয় জাতীয় কংগ্রেসের টিকিটে আসনটি জিতেছেন, অসম গণ পরিষদ থেকে আসাম বিধানসভার বর্তমান সদস্য আলাকা সরমাকে প্রায় ৯০০০ ভোটে পরাজিত করেছেন। ২০২১ সালের বিধানসভা নির্বাচনে জয়ন্ত মল্ল বড়ুয়া ভারতীয় জনতা পার্টির সদস্য হিসাবে ৫৯ নং নলবাড়ী নির্বাচনী এলাকায় জয়ী হন। তিনি ভারতীয় জাতীয় কংগ্রেস দলের শ্রী প্রদ্যুত ভূইয়ানকে পরাজিত করেন।   রাজনৈতিক দল  বড়ুয়া ভারতীয় জাতীয় কংগ্রেসের সদস্য ছিলেন, কিন্তু ২০১৫ সালে তিনি দল পরিবর্তন করেন এবং ভারতীয় জনতা পার্টিতে যোগ দেন। বড়ুয়া পরে ২০১৬ আসাম বিধানসভা নির্বাচনে প্রতিদ্বন্দ্বিতা করার জন্য একটি দল থেকে টিকিট প্রত্যাখ্যান করেছিলেন। পরে তিনি আসাম পর্যটন কর্পোরেশনের চেয়ারম্যান হিসেবে দায়িত্ব পালন করেন।   তথ্যসূত্র   বিষয়শ্রেণী:আসামের রাজ্য মন্ত্রিপরিষদের মন্ত্রী বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:১৯৭১-এ জন্ম বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:জীবিত ব্যক্তি
জন ল্যাম্বে (জন্ম ১৯৪৪, ফোর্ডিংব্রিজ, হ্যাম্পশায়ারে) অন্যথায় এম৫ ধর্ষক নামে পরিচিত একজন ব্রিটিশ ধারাবাহিক ধর্ষক, যিনি একজন নির্মাতা এবং লরি ড্রাইভার হিসাবে কাজ করেছিলেন।  ১৯৭৫ থেকে ১৯৮০ সালে গ্রেপ্তার হওয়া পর্যন্ত, তিনি দক্ষিণ পশ্চিম ইংল্যান্ডের এম৫ মোটরওয়ে সংলগ্ন ব্রিস্টল এবং টনটন এলাকায় ১৫-৭৪ বছর বয়সী মহিলাদের উপর যৌন আক্রমণের জন্য দায়ী ছিলেন।  তার এক শিকারের স্বামী তাকে গাড়ি নিয়ে টনটনের অপরাধের ঘটনাস্থল ছেড়ে যাওয়ার সময় দেখে ফেলে এবং শনাক্ত করার করার পর তাকে গ্রেপ্তার করা হয়েছিল।  ১৯৮১ সালে, তাকে ১২টি ধর্ষণ এবং ৬টি ধর্ষণ চেষ্টার অভিযোগে দোষী সাব্যস্ত করা হয়েছিল এবং তাকে যাবজ্জীবন কারাদণ্ড দেওয়া হয়েছিল।      তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৪-এ জন্ম বিষয়শ্রেণী:ধর্ষণ চেষ্টার দায়ে দোষী সাব্যস্ত ব্রিটিশ ব্যক্তি বিষয়শ্রেণী:ধর্ষণের দায়ে অভিযুক্ত ইংরেজ বিষয়শ্রেণী:ধর্ষণের দায়ে দোষী সাব্যস্ত ইংরেজ
অশিক্ষিত ১৯৭৮ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন আজিজুর রহমান এবং কাহিনী লিখেছেন প্রখ্যাত সঙ্গীত পরিচালক সত্য সাহা। এতে শ্রেষ্ঠাংশে অভিনয় করেন রাজ্জাক, অঞ্জনা রহমান, সুমন, রোজী সামাদ, এটিএম শামসুজ্জামান প্রমুখ। ছায়াছবিটি বাণিজ্যিক সফলতার পাশাপাশি সমালোচকদের প্রশংসাও কুড়ায়।   কাহিনী সংক্ষেপ  গ্রামের চৌকিদার রহমত (রাজ্জাক) লেখাপড়া জানে না। অশিক্ষিত রহমতকে লেখাপড়া শেখায় গ্রামের দরিদ্র অনাথ বালক মানিক। রহমত নাম দস্তখত করা শেখে তার কাছে। দুর্নীতিবাজ আড়তদারের অপরাধ দেখে ফেলায় খুন হয় মানিক। তার খুনের সাক্ষী হয় রহমত এবং তার সাক্ষ্যে শাস্তি হয় অপরাধীর। সাক্ষীর দরখাস্তে নিজ হাতে নাম সই করে রহমত।   শ্রেষ্ঠাংশে   রাজ্জাক - রহমত  অঞ্জনা রহমান - লাইলি  সুমন - মানিক  রোজী সামাদ - মানিকের মা  শওকত আকবর - স্কুল শিক্ষক  সৈয়দ হাসান ইমাম - আইজুদ্দি  এটিএম শামসুজ্জামান - টেনু মাতবর  নারায়ণ চক্রবর্তী - লাইব্রেরিয়ান  টেলি সামাদ - কালা   সঙ্গীত  অশিক্ষিত চলচ্চিত্রের সঙ্গীত পরিচালনা করেছেন সত্য সাহা। গানের কথা লিখেছেন গাজী মাজহারুল আনোয়ার। গানে কণ্ঠ দিয়েছেন খন্দকার ফারুক আহমদ, শাম্মী আখতার, সুবীর নন্দী, রমলা সাহা, ও ফেরদৌস ওয়াহিদ। এ চলচ্চিত্রের সুবীর নন্দীর কণ্ঠে মাস্টার সাব আমি নাম দস্তখত এবং শাম্মি আখতার ও খন্দকার ফারুক আহমদের কণ্ঠে ঢাকা শহর আইসা আমার গান দুটি বেশ জনপ্রিয়তা লাভ করে।   গানের তালিকা   নং  গানের শিরোনাম  কণ্ঠশিল্পী  পর্দায় শিল্পী ১  ঐ যে দুরের আকাশ  রমলা সাহা  রাজ্জাক, অঞ্জনা রহমান ২  আমি এক পাহারাদার  ফেরদৌস ওয়াহিদ  রাজ্জাক ৩  মাস্টার সাব আমি নাম দস্তখত  সুবীর নন্দী ও সাবিনা ইয়াসমিন  রাজ্জাক, সুমন ৪  ঢাকা শহর আইসা আমার  শাম্মি আখতার ও খন্দকার ফারুক আহমেদ  রাজ্জাক, অঞ্জনা রহমান   পুরস্কার  রাজ্জাক রহমত চরিত্রে একজন অশিক্ষিত মানুষের শিক্ষিত হওয়ার যে প্রাণান্ত প্রচেষ্টা তা যথাযথভাবে ফুটিয়ে তোলার জন্য শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন। পাশাপাশি সুমন শ্রেষ্ঠ শিশুশিল্পী হিসেবে জাতীয় চলচ্চিত্র পুরস্কার লাভ করেন।  জাতীয় চলচ্চিত্র পুরস্কার  বিজয়ী: শ্রেষ্ঠ অভিনেতা - রাজ্জাক  বিজয়ী: শ্রেষ্ঠ শিশুশিল্পী - সুমন   তথ্যসূত্র    বহিঃসংযোগ     বিষয়শ্রেণী:১৯৭৮-এর চলচ্চিত্র বিষয়শ্রেণী:১৯৭০-এর দশকের নাট্য চলচ্চিত্র বিষয়শ্রেণী:আজিজুর রহমান পরিচালিত চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
২০১৯ সালের ২০ জুন তারিখে, একটি অতিবোঝাই বাস  হিমাচল প্রদেশের  কুলু জেলার বানজার তহশিলে ধথ মরহ নামক স্থানে একটি গভীর নালায় গড়িয়ে পড়ে। দুর্ঘটনায় কমপক্ষে ৪৪ জন মারা যায় এবং ৩৪ জন আহত হয়।    দুর্ঘটনা  ব্যক্তিগত বাস নিবন্ধকরণ নম্বর (এইচপি ৬৬-৭০৬৫) কুল্লু-গাদাগুশাইনি রুটে চলাচল করতো। বাঞ্জার বাসস্ট্যান্ড থেকে দুই কিলোমিটার এটা ভাইযোথ এ কাছে মোড় নিতে দিয়ে পড়ে যায়।  ধোথ মোড়ের কাছাকাছি বাসটি যখন রাস্তার উপরের অংশে চলা শুরু করেছিল, তখন এটি বাঁকের কাছে এসে এটি বানজর নোলার উপত্যকায় পড়ে যায়। মৃতের সংখ্যা বেড়ে ৪৪ দাঁড়ায় এবং আহতদের অ্যাম্বুলেন্সে করে বানজর হাসপাতালে নেওয়া হয়। আহতরা বান্জার ও কুলু হাসপাতালে চিকিৎসাধীন ছিলো, গুরুতর আহতদের চন্ডীগড়ের পিজিআইএমআইআর- এ প্রেরণ করা হয়। ক্ষতিগ্রস্থদের মধ্যে বেশিরভাগই বাড়ি ফিরছিলো, তারা বানজার সরকারি ডিগ্রি কলেজের শিক্ষার্থী ছিল।    তদন্ত  হিমাচল প্রদেশের মুখ্যমন্ত্রী জয় রাম ঠাকুর অতিরিক্ত জেলা ম্যাজিস্ট্রেট কুল্লু পরিচালনায় একটি ম্যাজিস্টেরিয়াল তদন্তের নির্দেশ দেন। ঠাকুর বলেছিলেন যে অতিরিক্ত যাত্রী বোঝাইয়ের কারণে দোষী প্রমাণিত হলে বাসের মালিকদের বিরুদ্ধে কঠোর ব্যবস্থা নেওয়া হবে।    তথ্যসূত্র   বিষয়শ্রেণী:২০১৯-এ ভারতে বিপর্যয় বিষয়শ্রেণী:কুল্লু জেলা বিষয়শ্রেণী:হিমাচল প্রদেশে বিপর্যয় বিষয়শ্রেণী:২০১৯-এ সড়ক দুর্ঘটনা বিষয়শ্রেণী:ভারতে বাস দুর্ঘটনা বিষয়শ্রেণী:হিমাচল প্রদেশের বিপর্যয় বিষয়শ্রেণী:কুলু জেলা